Kuba paŭrako

Kuba paŭrako (Siphonorhis daiquiri) estis specio, jam formortinta, de kaprimulgoj en la kaprimulga familio Kaprimulgedoj. Ĝi vivis en la insulo Kubo en Karibio.

Historio
Priskribis ĝin Storrs Olson en 1985 el subfosilia materialo, kiun li kolektis en 1980 el monteta kaveno ĉe la vilaĝo, kaj iam historia haveno Daiquirí, proksimume je 20 km oriente de Santiago de Kubo. La specia epiteto referencas al la tipa loko.

Aspekto
La specio estis meza laŭ grandeco inter siaj du konataj parencaj specioj, estante pli granda ol S. brewsteri de Hispaniolo kaj pli malgranda ol S. americana de Jamajko. Olson konsideris, ke la kavernaj deponaĵoj de la paurakoj kaj alia iamtempa faŭno estis predo de turstrigoj kaj estis de Holoceno. Pro la kripta naturo de paŭrakoj kaj aliaj kaprimulgoj, Olson konsideris eble, ke la specio eble ne estas formortinta, kvankam ne ekzistas konfirmitaj registroj pri vivantaj birdoj.

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Karibio